Vorbereitungsgebet – Plattdüütsch

G = Gemeende

P = Pastor, Pastorin

L = Lektor, Lektorin

P: Uns Hölp kummt vun den Herrn,

G: de Himmel un Eerd maakt hett.

P: Wi sünd hier tosamenkamen.

 Wi wöllt Gott sien Woort höörn

 un em anropen mit Beden un Singen.

(Wi wöllt tosamen dat Aabendmahl

vun unsen Herrn Jesus Christus fiern.)

Laat uns vör Gott bekennen:

Wi sünd dat nich wert vun wegen uns Sünden,

de wi dacht un seggt un daan hebbt.

Wi köönt uns ut eegen Kraft dor nich vun los un frie maken.

Dorüm sett wi uns Tovertruuen op Gott

un op sien groot un deep Erbarmen.

Wi hoolt uns an Christus un beedt:

P+G: Gott, wees mi sündigen Minschen gnädig.

P+G: Allmächdige Gott, erbarm di över uns,

vergiff uns unse Sünden

 un hölp uns to dat ewige Leven.

Amen.

P: De allmächdige Gott hett sik över uns erbarmt.

He hett sienen eenzigen Söhn för uns in den Dood geven.

He rekent uns de Sünden nich to.

Dorüm hett he all, de an sien Naamen glöven doot,

Vullmacht geven, sien Kinner to warrn,

un he hett ehr den Hilligen Geist toseggt.

De glöven deit un döfft warrd, de warrd selig.

Dat geev Gott uns all.

G: Amen.

Quelle: Agendarisches Vorbereitungsgebet ins Plattdüütsche übersetzt von Peter Schuchardt.